Valdis Birkavs

Valdis Birkavs (dzimis ) ir latviešu politiķis, juridisko zinātņu doktors. Latvijas juristu biedrības dibinātājs un tās pirmais prezidents.

 Dzīvesgājums 
Dzimis Rīgā, līdz 1957. gadam mācījās Rīgas 51. strādnieku jaunatnes vakara vidusskolā, tad līdz 1961. gadam Rīgas industriālajā politehnikumā, iegūstot tehniķa kvalifikāciju. 1969. gadā absolvēja tieslietu studijas Latvijas Valsts universitāti ar jurista diplomu. 1978. gadā aizstāvējis disertāciju kriminoloģijā un ieguvis juridisko zinātņu kandidāta grādu, 1993. gadā ieguvis juridisko zinātņu doktora grādu.Valdis Birkavs, ministra CV Ārlietu ministrijas mājaslapā, informācijas aktualitāte 16.07.1999, informācija iegūta 28.07.2008

1990. gadā kā Latvijas Tautas frontes pārstāvis ievēlēts Augstākajā Padomē,Valdis Birkavs , šķirklis enciklopēdijā "Latvijas ļaudis uz 21. gadsimta sliekšņa", publicēts 2000. gada augustā, informācija iegūta 28.07.2008 bet 1993. gadā kļuva par vienu no “Latvijas ceļa” dibinātājiem. 1993. gada vasarā partija uzvarēja 5. Saeimas vēlēšanās un Birkavs kļuva par Latvijas Ministru prezidentu. Pēc Birkava valdības izjukšanas 1994. gada vasarā Valdis Birkavs kļuva par ārlietu ministru, šajā amatā palika piecus gadus piecu dažādu valdību sastāvā un atkāpās no amata 1999. gadā.

1999. gada jūnijā Valsts prezidenta vēlēšanās Birkavs bija “Latvijas ceļa” kandidāts un ieguva 2. vietu, par prezidentu kļuva Vaira Vīķe-Freiberga. Pēc tam viņš kļuva par tieslietu ministru A. Šķēles trešajā kabinetā un šajā amatā bija līdz 2000. gadam.

Patlaban vada starptautiskās programmatūras autortiesību aizsardzības organizācijas Business Software Alliance Latvijas pārstāvniecību.«Apollo» videočatā Valdis Birkavs, raksts un video portālā apollo.lv (09.11.2004)

1999. gadā izvēlēts par Eiropas Gada cilvēku Latvijā. 2000. gadā apbalvots ar II šķiras Triju Zvaigžņu ordeni.

2009. gada decembrī parādu dēļ par vairāku miljonu latu kredītu, kas ņemts četru zemes īpašumu iegādei Latgalē, tika arestēti V. Birkava bankas konti.

 Privātā dzīve 
Valdis Birkavs bija precējies ar juristi Ainu Birkavu, pārim ir dēls.

Šobrid viņa dzīvesbiedre ir žurnāliste Marina Dianova.

 Darbi 
 Zinātne — pret noziedzību. Rīga: Avots, 1986

 Literatūra 
 Tālavs Jundzis. 4. maijs: rakstu, atmin̦u un dokumentu krājums par Neatkarības deklarāciju. Fonds “Latvijas Vēsture”, 2000.

 Skatīt arī 
 Birkava Ministru kabinets

 Atsauces 

Kategorija:1942. gadā dzimušie
Kategorija:5. Saeimas deputāti
Kategorija:6. Saeimas deputāti
Kategorija:7. Saeimas deputāti
Kategorija:Latvijas ārlietu ministri
Kategorija:Latvijas Ministru prezidenta biedri
Kategorija:Latvijas Ministru prezidenti
Kategorija:Latvijas tiesību zinātnieki
Kategorija:Latvijas tieslietu ministri
Kategorija:Latvijas Universitātes absolventi
Kategorija:LR Augstākās Padomes deputāti
Kategorija:LKP biedri
Kategorija:Rīgā dzimušie
Kategorija:Triju Zvaigžņu ordeņa lielvirsnieki
Kategorija:Eiropas Gada cilvēki Latvijā